钦定古今图书集成/明伦汇编/氏族典/第282卷 > 汪善
## 钦定古今图书集成/明伦汇编/氏族典/第282卷 > 汪善

按《万姓统谱》：“善字存初，歙人。永乐丙戌进士，以例归
省，逾年赴京，授吏科给事中。弹奏不避权贵，缙绅惮
之。未几，出知湖广夷陵州，改广东万州，升永州府同
知，卒。善在郡庠，清俭苦学，两任州政，勤于抚字，劝农
桑，崇学校，有循吏风。”

===汪存===按《万姓统谱》，存字廷坚，歙人。少好学，日侍亲侧，怡愉
孝敬，出得一美味，必先以寄。父病久祁暑间，祛蝇蚊，
靡昼夜。母疾，百药不治，乃割股作羹，母啜，寻愈。后随
父商归，舟宿邑之汝滩，天未明，父舍舟先归，人言前
路有虎，存不待饭，冒雨雪追四十里始及父，果遇虎
山陬，存泣告天曰：“愿虎宁伤己，毋伤吾父。”虎不动，人
谓孝感所致。